২০২৬-এ মহালক্ষ্মী রাজযোগ, জানুয়ারিতেই আর্থিক সাফল্যের ইঙ্গিত ৩ রাশির

ওয়েব ডেস্ক: নতুন বছর ২০২৬ শুরু হতে আর মাত্র কয়েকদিন। বছরের শুরুতেই রাশিচক্রে (Rashi Chakra) তৈরি হতে চলেছে এক বিরল রাজযোগ, যার প্রভাব পড়তে পারে একাধিক রাশির(Rashi) উপর। জ্যোতিষশাস্ত্র (Astrology) অনুযায়ী, ১৬ জানুয়ারি ২০২৬-এ মঙ্গল মকর রাশিতে প্রবেশ করবে। এর পর ১৮ জানুয়ারি চাঁদও মকর রাশিতে প্রবেশ করবে। এই দুই গ্রহের সংযোগ থেকেই তৈরি হবে মহালক্ষ্মী রাজযোগ (Mahalaxmi Rajyog)। জ্যোতিষবিদদের মতে, এই রাজযোগের প্রভাবে বিশেষ করে ৩টি রাশির জাতক-জাতিকারা আর্থিক সাফল্য ও সমৃদ্ধির মুখ দেখতে পারেন। নতুন বছরে তাঁদের জীবনে অর্থকষ্ট কাটার সম্ভাবনা রয়েছে বলে মত বিশেষজ্ঞদের।

মেষ রাশি
মেষ রাশির জাতকদের জন্য এই রাজযোগ কর্মজীবনে শুভ ফল দিতে পারে। কর্মভাবনায় তৈরি হওয়ায় চাকরি ও ব্যবসায় উন্নতির যোগ রয়েছে। বেকারদের চাকরি পাওয়ার সম্ভাবনা যেমন রয়েছে, তেমনই কর্মরতদের দায়িত্ব বৃদ্ধি হতে পারে। বিনিয়োগ ও নতুন সিদ্ধান্ত নেওয়ার ক্ষেত্রেও সময় অনুকূল হতে পারে বলে ইঙ্গিত।

আরও পড়ুন: ছরের শেষে বুধের গোচর, বিপদ বাড়বে এই ৪ রাশির জীবনে

বৃষ রাশি
বৃষ রাশির জাতকদের জন্য মহালক্ষ্মী রাজযোগ ভাগ্য সহায় হতে পারে। ব্যবসায় দীর্ঘদিনের মন্দা কাটতে পারে এবং অপ্রত্যাশিত আর্থিক লাভের সম্ভাবনা রয়েছে। বিদেশ যাত্রার যোগ তৈরি হতে পারে। চাকরিজীবীদের ক্ষেত্রে কর্মক্ষেত্রে স্থিতিশীলতা ও কাঙ্ক্ষিত সাফল্য মিলতে পারে।

ধনু রাশি
ধনু রাশির জাতকদের ধন-গৃহে এই রাজযোগ তৈরি হওয়ায় আর্থিক দিক থেকে সময় অনুকূল হতে পারে। একাধিক উৎস থেকে আয় বাড়ার সম্ভাবনা রয়েছে। দীর্ঘদিনের আর্থিক সমস্যা থেকে মুক্তি মিলতে পারে বলে মত জ্যোতিষবিদদের। পাশাপাশি মানসিক শান্তি ও বস্তুগত সুখ বৃদ্ধি পাওয়ার ইঙ্গিতও রয়েছে।

জ্যোতিষশাস্ত্র অনুযায়ী, গ্রহের অবস্থান ও গতি মানুষের জীবনে বিভিন্ন প্রভাব ফেলে। বিশেষজ্ঞদের মতে, সুকর্মের ফল হিসেবে অনেক সময় শুভ যোগ জীবনে ইতিবাচক পরিবর্তন আনে।

*ডিসক্লেমার*: কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।